
Comisia pentru muncă şi protecţie socială


Nr.27/479/23 octombrie 2003
AVIZ

asupra proiectului de Lege privind aprobarea Ordonanţei de urgenţă a Guvernului nr.88/2003 pentru modificarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat
În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.88/2003 pentru modificarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis comisiei cu adresa nr.626 din 20 octombrie 2003.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 22 octombrie 2003.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, cu un amendament, redat în anexa la prezentul aviz.
PREŞEDINTE, 




SECRETAR,

Smaranda DOBRESCU



Ion MÎNZÎNĂ

Întocmit:

Consilier Elena ANGHEL

A N E X Ă
	Nr. crt.
	Textul iniţial
	Amendament propus
(autor)
	Motivare

	1
	1. Alineatul (1) al articolului 2 va avea următorul cuprins:
“Art.2. - (1) Persoanele disponibilizate

prin concedieri colective până la data de 31 decembrie 2003, ca urmare a restructurării sau reorganizării societăţilor prevăzute la art.1, beneficiază de următoarele drepturi:

a) la momentul disponibilizării, respectiv desfacerea contractului individual de muncă, de o sumă egală cu de două ori salariul mediu net pe economie din luna ianuarie 2003, comunicat de Institutul Naţional de Statistică.

b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare este egal cu diferenţa dintre salariul individual mediu net pe ultimele 3 luni înainte de disponibilizare, stabilit pe baza clauzelor din contractul individual de muncă, dar nu mai mult decât salariul mediu net pe economie din luna ianuarie 2003, comunicat de Institutul Naţional de Statistică, şi nivelul indemnizaţiei de şomaj.” 


	Se propune reformularea textului alin.(1) după cum urmează:
“(1) Persoanele disponibilizate prin concedieri colective în perioada 1 martie - 31 decembrie 2003, ca urmare a restructurării sau reorganizării societăţilor prevăzute la art.1, beneficiază de următoarele drepturi:

a) la momentul disponibilizării, respectiv desfacerea contractului individual de muncă, de o sumă egală cu de două ori salariul mediu net pe economie din luna ianuarie 2003, comunicat de Institutul Naţional de Statistică.

b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare este egal cu diferenţa dintre salariul individual mediu net pe ultimele 3 luni înainte de disponibilizare, stabilit pe baza clauzelor din contractul individual de muncă, dar nu mai mult decât salariul mediu net pe economie din luna ianuarie 2003, comunicat de Institutul Naţional de Statistică, şi nivelul indemnizaţiei de şomaj.” 

Autor: d-l deputat Gheorghe Barbu


	Pentru respectarea datei stabilită prin Ordonanţa de urgenţă a Guvernului nr.8/2003 ca perioadă de începere a aplicării.

